تورکیه مدافعه صنایع شرکتلری, مالزیا ده گی لانگکاوی خلق ارا دینگیزچیلیک و هواچیلیک کورگزمه سیده (لیما 2023) اوز محصولاتینی نمایش قیله دی.
ایرته گه (23- می) باشلب 27- می گه قدر دوام ایته دیگن کورگزمه, لانگکاوی ارالیده بولیب اوته دی.
مالزیا مدافعه و ترانسپورت وزیرلیکلری تامانیدن قوللب- قوتله نیاتگن 16- مراتبه بولیب اوتیاتگن اوشبو کورگزمه آسیا- پسیفیک منطقه سی نینگ اینگ کینگ کورگزمه لریدن بیری خصوصیتی گه ایگه.
تورکیه, ایلک بار میلادی 1991- ییلده ترتیب لنگن و هر ایکّی ییلده بیر مراتبه بولیب اوتیاتگن اوشبو کورگزمه گه ایکّینچی دفعه اشتراک قیله دی.
تورکیه, لیما 2023 گه, جمهوررئیسلیک مدافعه صنایع وزیرلیگی بیلن تورکیه مدافعه و هواچیلیک صنایع صادراتچیلری بیرلیگی و 18 تورک مدافعه صنایع سی شرکتی بیلن قتنشه دی.
کورگزمه ده تورکیه ده ایشلب چیقریلگن زرهی و هیداوچیسیز واسطه لر, اوچووچیلی و اوچووچیسیز اوچاقلر, دینگیز, قورال و الکترونیک سیستملر, مهمات و لوژستیک محصولات کبی نرسه لر نمایش ایتیله دی و خوددی شوو حقده معلومات بیریله دی.
